### Resume

Vejle Kommune har siden 2010 arbejdet med realisering af vådområdeprojekter i fem vandoplande som følge af statens vandplaner. Målet med planerne er blandt andet at skabe et sundt havmiljø. Det er primært kommunernes opgave at lave vådområder, og i den forbindelse er der etableret tværkommunale VandOplandsStyregrupper (VOS), der sikrer lokal forankring og politisk samarbejde samt sørger for fremdrift og koordinering af indsatsen. VOS-arbejdet er opdelt i tre niveauer: Et politisk, et administrativt og et teknisk.

Forvaltningen anbefaler, at der udpeges en politisk repræsentant og en suppleant til hver af de fem vandoplandsstyregrupper.

### Sagsfremstilling

Forvaltningen har siden 2010 arbejdet med realisering af vådområdeprojekter som følge af statens vandplaner. Målet med planerne er blandt andet at reducere tilførslen af kvælstof og fosfor fra det åbne land med henblik på at skabe et sundt havmiljø (god økologisk tilstand i alle kystvande). Det er primært kommunernes opgave at lave vådområder, og i den forbindelse er der etableret tværkommunale VandOplandsStyregrupper (VOS), der sikrer lokal forankring og politisk samarbejde samt sørger for fremdrift og koordinering af indsatsen.

VOS-arbejdet er opdelt i tre niveauer: Et politisk, et administrativt og et teknisk. Den politiske repræsentation varetages af kommunens politikere og den administrative/tekniske af repræsentanter fra forvaltningen. Hvert enkelt niveau inddrages efter behov.

Der er i alt 18 vandoplande med et indsatsbehov fordelt over hele [adresse]. Vejle Kommune er en del af fem af disse vandoplande: [adresse], [adresse], [adresse], [adresse] og [adresse].

For [adresse] vedkommende ligger langt det største areal - og dermed langt den største potentielle indsats - i oplandet til [adresse] og [adresse].

[adresse] andel i [adresse], [adresse] og [adresse] er meget lille, og kommunen har indtil nu ikke lavet projekter i disse vandoplande.

Den politiske mødeaktivitet i VOS [adresse] og VOS [adresse] forventes at være 1-2 årlige møder. Deltagelsen i de tre øvrige Lene Kristoffersen har indtil nu kun været i form af orienterende mails.

Det er muligt for de enkelte kommuner at undlade at deltage i VOS, f.eks. hvis der ikke skal gennemføres projekter i kommunen. Af hensyn til arbejdsbyrden anbefaler forvaltningen derfor, at der udpeges politiske repræsentanter til [adresse] og [adresse], og at de samme personer også formelt repræsenterer Vejle Kommune i VOS-erne til [adresse], [adresse] og [adresse], hvor der ikke forventes nogen, eller meget begrænset, mødeaktivitet.

Forvaltningen anbefaler, at der udpeges en politisk repræsentant og en suppleant til hver af de fem vandoplandsstyregrupper.

### Sagens videre forløb

Sagen skal behandles af byrådet.

### Klima og resiliensvurdering

Ingen bemærkninger.

### Historik

Teknik- og Miljødirektøren indstiller, 7. februar 2022, pkt. 29:
at udvalget indstiller 2 repræsentanter til byrådets godkendelse.

Beslutning fra Klima, Natur- og Miljøudvalget, 7. februar 2022, pkt. 29:
Beslutningen foreligger til mødet.

### Beslutning

Byrådet valgte Klaus Pedersen og Joachim Olsen.

Fraværende Klaus Pedersen. I stedet mødte William Thorsen.